เป็นเยื่อบุโพรงมดลูกเจริญผิดที่ รักษาโดยให้กินยาคุมแบบแผง21เม็ดติดกัน4แผงหรือ3เดือน แล้วเว้นมีประจำเดือน7วัน แต่ใกล้จะหมดแผงที่2 มีพสพ.กับแฟน หลังมีพสพ.มีเลือดออก แล้วก็ออกกระปริบกระปรอยตั้งแต่วันที่17 วันนี้ก็ยังมีอยู่ แค่ติดกางเกงใน เลยไม่ได้หยุดกินยา อยากถามว่าเกิดจากอะไรคะ แล้วต้องทำยังไง หยุดกินยาก่อนไหมคะ ทำไมเลือดถึงออก กินยาตรงเวลาทุกวันค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยแพทย์อาจสั่งใช้ยาคุมกำเนิดเพื่อช่วยรักษาโรคที่มีภาวะฮอร์โมนผิดปกติ มีภาวะเยื่อบุโพรงมดลูกเจริญผิดที่ โดยถ้าเป็นยาคุมแบบแผง 21 เม็ดถ้ากินติดต่อกันจนหมดแผง ก็จะได้ฤทธิ์ในการคุมกำเนิดไปด้วย ถ้ากำลังกินยาอยู่ในช่วงที่มีเพศสัมพันธ์ โอกาสตั้งครรภ์ก็เกิดได้น้อยมากการมีเลือดออกกระปริดกระปรอยอาจจะเกิดขึ้นได้ในช่วงที่มีการใช้ยาคุมกำเนิดค่ะ แต่เลือดออกลักษณะนี้จะออกน้อย ออกติดกางเกงใน ไม่ควรติดต่อกันเกิน 7 วัน ให้สังเกตปริมาณและระยะเวลาที่เลือดออกผิดปกติ ถ้าเลือดออกมามากขึ้นเรื่อยๆ เป็นติดต่อกันเกิน 7 วันขึ้นไปแล้ว อาจรีบนัดพบแพทย์ที่ดูแลให้เร็วขึ้นเพื่อตรวจหาสาเหตุ ถ้าเลือดยังออกน้อยมากๆ อาจจะยังไม่มีความจำเป็นต้องหยุดยาค่ะ